                                               Tudod-e?
                   Ismeretszerző vetélkedő 2026. őszén.
             Felkészülési anyag a csapattagok részére.
                                            

Tudod-e, hogy 
... játékunk témája azért lett „a kortárs magyar zene”, mert 
     a kiválasztott zeneszerzők nemcsak bátran kísérleteznek
     új stílusokkal, különleges hangzásokkal, de 
     témaválasztásukban még arra is figyelnek, hogy az ifjúság
     érdeklődését felkeltsék. Reméljük, hogy az első hallásra talán 
     szokatlannak tűnő zenéket a felkészülés során nemcsak 
     megismertétek, de meg is szerettétek.
Tudod-e, hogy 
... (1.) első zeneszerzőnk az 1943-ban született Dubrovay László 
      lesz. 250 alkotása közül azt a darabját idézzük, amelyet 
      rézfúvósoknak írt.
Tudod-e, hogy
... tréfás hangulatú darabjában olyan hangszíneket és 
     effektusokat alkalmazott, amilyeneket előtte még más 
     zeneszerző nem használt.
Tudod-e, hogy  
... a mű két szóból álló címében az elsőt – berregő _ gyakran 
      használják zúgó, rezgő tárgyak, például régi telefon, motor, 
       játék jellemzésére.    
       A   második szó egy gyors tempójú, páros ütemű középeurópai 
       tánc – polka – neve.
Tudod-e, hogy
... Dubrovay László zeneművének címe: Berregő polka
 
Tudod-e, hogy     
 ... (2.) második zeneszerzőnk Balázs Árpád Az Európai   
      Tudományos és Művészeti Akadémia rendes tagja, a Magyar 
       Fúvószenei és Mazsorett Szövetség alapító örökös elnöke. 

Tudod-e, hogy
... Balázs Árpád énekkari művei könnyen énekelhetők, 
      dallamosak, ezért a felnőtt és gyermekkórusok is szívesen 
      műsorra tűzik őket. 
Tudod-e, hogy
... A most idézett mű arról a krémszínű illatos virágról szól, amely 
      tavasszal és kora nyáron nyílik és nagyon népszerű 
      Magyarországon. Csinálnak belőle szörpöt és megfázás elleni 
      gyógyszert is.
Tudod-e, hogy
... Balázs Árpád idézett kórusművének a címe: Bodzavirág

Tudod-e, hogy
... (3.) harmadik zeneszerzőnk Sáry László 1940-ben született?
     Zenei körökben jólismert sokoldalú munkássága.
Tudod-e, hogy
... Most felidézendő műve egy kifejezetten ötletes, játékos darab
     nem nagyzenekari szimfónia, hanem inkább ritmus és  
     hangutánzó játék, amely egy gőzmozdony működését idézi.
... Tudod-e, hogy Sáry László idézendő darabjának címe:    
      Locomotiv Symphony.
 
Tudod-e, hogy
... (4.) negyedik  zeneszerzőnk – Wolf Péter – 1847-ben született.
      Ő írta a kisrókáról szóló híres animációs film zenéjét. 
      Az Ex Antiquis együttes tagjaként a világ számos számos 
      országában fellépett.
Tudod-e hogy
... 24 darabból álló , könnyedebb, játékosabb hangvételű 
      sorozatának címében van egy szójáték: „Wolf – wohl” –
      ez tudatos utalás Johann Sebastian Bach nagyszabású 
      ciklusára, amelynek címe „Das  Wohltemperiertes  
      Klavir”, magyarul „A jól hangolt zongora”.

Tudod-e, hogy
... Wolf Péter most említett darabjának a címe német nyelven 
     is érthető, amelyben saját vezetéknevét is elrejtette:
     Wolftemperiertes Klavier.

Tudod-e, hogy
... (5.) ötödik zeneszerzőnk Madarász Iván, a Liszt Ferenc 
      Zeneművészeti Egyetem professzor emeritusa. Hosszú ideig az
      Artisjus Magyar Szerzői Jogvédő iroda Egyesület elnöke volt, 
      majd tiszteletbeli elnökévé választották, ami nagyon ritka 
      kitüntetés, előtte legutóbb Kodály Zoltánnak adományoztak
      hasonló címet. Madarász Ivánt személyesen is jól ismeritek, 
      hiszen Játsszunk Zenét című sorozatunk egyik szeretett,   
      állandó zsűritagja.
      Alkotómunkáját a sokszínűség jellemzi. Művei között egyaránt  
      vannak operák, kamara és kórusművek, oratóriumok ,  
      versenyművek. Műveiben a fuvola is gyakran szerepel. Ez a    
      fafúvós hangszer már az ókorban is létezett, de tiszta, fényes 
      hangját ma is nagyon szeretjük.
      Madarász Iván idézett fuvolára írt darabjának a címe:  
     Concerto FLA
Tudod-e, hogy
... (6.) az 1954-ben született kiváló zeneszerző – Dés László -
      számos nagysikerű musical és filmzene szerzője. 
... Dés László Geszti Péterrel és Békés Pál szövegírókkal közösen 
      írta meg Kipling angol író regényéből azt a zenés játékot, 
      amelynek Maugli a főszereplője, aki farkasok közt nevelkedett. 
...  Dés László zenés mesejátékának a címe:  
    A dzsungel könyve

Tudod-e, hogy
... (7.) hetedik zeneszerzőnk is jó ismerősötök, hiszen ő is 
     állandó, szeretett zsűritagja „Játsszunk zenét”
     sorozatunknak. Kompozícióinak nagy része lírai, azaz 
     költészet a zene nyelvén.
... Hollós Máté – mert róla van szó - Petőfi Sándor egyik 
     versének három versszakára komponálta azt az 
     énekkettőst, amelynek központi témája az álom és 
     valóság ellentéte. 
Hollós Máté kettősének a címe:
     Tündérálom

Tudod-e, hogy
... (8.) 1954-ben született és 2025-ben halt meg nyolcadik 
      zeneszerzőnk, Csemiczky Miklós, Erkel Ferenc díjas 
      érdemes művész?
Tudod-e, hogy Csemiczky Miklós a Grimm testvérek meséje alap-
      ján írt operát a gyerekeknek, amelynek főszereplője négy 
      elhagyott háziállat: a szamár, a kutya, a macska és a kakas.
      Az idős szamár már nem tudott tovább dolgozni gazdája 
      gazdaságában, ezért elhatározta, hogy Brémába megy, hogy
      ott muzsikusként éljen. Útközben találkozott egy kutyával, egy 
      macskával és egy kakassal. Úgy határoztak, hogy együtt 
      mennek Brémába, hogy ott zenészként boldoguljanak. 
Csemiczky operájának a címe:
       Brémai muzsikusok

Tudod-e, hogy
... (9.) Kocsák Tibor  - mai játékunk Erkel-díjas zeneszerzője -
      szintén 1954-ben született. Több, mint 50 színpadi kísérőzenét 
     írt, ezeken kívül sanzonokat, dalokat és 10 musicalt is. Ő
     jelenleg a Madách színház zenei vezetője és a Filmművészeti   
     Egyetem docense.
Tudod-e, hogy 
Kocsák Tibor a leghíresebb Grimm meséből írt táncjátékot, melynek címe:
Hófehérke és a hét törpe.
                                
Tudod-e, hogy
... (10.) tizedik zeneszerzőnk – Tóth Péter -  1965-ben született. 
     Egyetemi oktatóként is komoly szereplője a hazai és 
     nemzetközi zenei életnek. Rendkívül sokrétű alkotó.
... Zeneszerzői munkássága a kórusművekre és az operákra is       
      kiterjed és gazdag hangszeres életműve is.
... Tóth Péternek azt a művét idézzük, amelyben a szerző már az
      első hangoknál elárulja, hogy alkotása egy szólóhangszer és a 
      zenekar párbeszédéről szól. 
Címe:
 Hegedűverseny 
   
Tudod-e, hogy 
... (11.) Dobszay Meskó Ilona 1981. június 21-én született, 
      zeneszerzőként is, karmesterként is korán ismertté lett.
...  2011-től 2014-ig nemzetközi karmesterkurzusokat tartott 
       a MÁV Szimfonikus Zenekar közreműködésével.
...  Kompozíciói rendaszeresen szerepelnek hazai és nemzetközi 
      koncertpódiumokon és számos színházi és filmes produkció 
      kötődik nevéhez 
Tudod-e, hogy
...  Dobszay Meskó Ilona meseoperájának címe, amelyben a 
      főszerepet játszó testvérpár is szerepel:
  Jancsi és Juliska

Tudod-e, hogy
... (12.) Játékunk fináléjában a zsűritagként és játékvezetőként    
      többször is közöttünk volt Fülep Márk fuvolaművész tanár úrra      
      gondolunk, aki 1977-ben született és 2000-ben summa cum
      laude diplomázott a Zeneakadémián.   
...  a közelmúltban egy zenekarra és mesélőre komponált  
       mesejátékkal szerzett örömet az ifjúságnak.                            
... a mesejátéknak főszereplője egy kis róka, amely születése után  
     elveszíti szüleit és testvéreit. Apja testvére neveli fel, aki 
     megtanítja mind arra, amit egy rókának tudnia kell, hogy tudjon
     életben maradni. Az ő kalandjairól szól Fülep Márk zenekarra és 
     mesélőre írt tizenegy tételes zenés meséje. A rókáról szóló 
     regény írója Fekete István. Fülep Márk zenés meséjének 
     formai megnevezést is tartalmazó címe: Vuk szvit.

Jó felkészülést kívánok!

